A Törvényszék (nyolcadik tanács) 2012. szeptember 18-i ítélete – Scandic Distilleries kontra OHIM – Bürgerbräu, Röhm & Söhne
(BÜRGER)
(T-460/11. sz. ügy)
„Közösségi védjegy – Felszólalási eljárás – A BÜRGER közösségi ábrás védjegy bejelentése – Bürgerbräu korábbi közösségi szóvédjegy – Viszonylagos kizáró ok – Összetéveszthetőség – A 207/2009/EK rendelet 8. cikke (1) bekezdésének b) pontja”
1.                     Eljárás – Keresetlevél – Alaki követelmények – A felhozott jogalapok rövid ismertetése – A keresetlevélben nem ismertetett
jogi alapok – Általános hivatkozás a keresetlevélhez csatolt más iratokra (A Bíróság alapokmánya, 21. cikk; a Törvényszék
eljárási szabályzata, 44. cikk, 1. §, c) pont) (vö. 16._17. pont)
2.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
korábbi védjeggyel való összetéveszthetőség – Az összetéveszthetőség értékelése – Szempontok (207/2009 tanácsi rendelet, 8. cikk,
(1) bekezdés, b) pont) (vö. 25–28. pont)
3.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
korábbi védjeggyel való összetéveszthetőség – BÜRGER ábrás védjegy és Bürgerbräu szóvédjegy (207/2009 tanácsi rendelet, 8. cikk,
(1) bekezdés, b) pont) (vö. 30–64. pont)
Tárgy
Az OHIM második fellebbezési tanácsának a Brügerbräu, August Röhm & Söhne KG és a Scandic Distilleries, SA közötti felszólalási
eljárással kapcsolatban 2011. május 25-én hozott határozata (R 1962/2010-2. sz. ügy) ellen benyújtott kereset.
Rendelkező rész
1)
A Törvényszék a keresetet elutasítja.
2)
A Törvényszék a Scandic Distilleries, SA-t kötelezi a költségek viselésére.